
[bookmark: _GoBack]REFERAT DE APROBARE
privind aprobarea Programului de Acțiuni Comunitare destinat prevenirii  și combaterii riscului de sărăcie și excluziune socială pentru anul 2025

        Având în vedere Raportul de specialitate  întocmit de către Direcţia de Asistenţă Socială Drobeta-Turnu Severin și în conformitate cu prevederile art. 27² din Legea nr.196/2016 privind venitul minim de incluziune, republicată, cu modificările și completările ulterioare, autoritățile administrației publice locale au obligația de a elabora programe de acțiune destinate prevenirii și combaterii riscului de sărăcie și excluziune socială, care se aprobă prin hotărâri ale consiliilor locale. 
       Autoritățile administrației publice locale au obligația de a include, cu prioritate, beneficiarii venitului minim de incluziune în programele de acțiune comunitară și de a analiza anual modul în care au fost aplicate măsurile pentru prevenirea și combaterea riscului de sărăcie și excluziune socială în rândul beneficiarilor venitului minim de incluziune, stabilite prin programele de acțiune comunitară. 
       Programele de acțiune comunitară se transmit direcțiilor județene de asistență socială și protecția copilului în vederea elaborării strategiilor județene de dezvoltare a serviciilor sociale, precum și a comisiilor județene de incluziune socială, înființate conform prevederilor Hotărârii Guvernului nr.1217/2006 privind constituirea mecanismului national pentru promovarea incluziunii sociale în România, cu modificările și completările ulterioare. 
       Datele și informațiile rezultate din analiza prevăzută mai sus se transmit Ministerului Muncii și  Solidarității Sociale. Procedura privind structurarea și transmiterea datelor și informațiilor privind beneficiarii de venit minim de incluziune și a măsurilor implementate de către autoritățile locale în scopul prevenirii și combaterii riscului de sărăcie și excluziune socială se aprobă prin normele metodologice de aplicare a prevederilor Legii nr.196/2016 privind venitul minim de incluziune, republicată, cu modificările și completările ulterioare.
         În aceste condiții art.25 din Normele metodologice de aplicare a prevederilor Legii nr.196/2016 privind venitul minim de incluziune, republicată, cu modificările și completările ulterioare aprobate prin Hotărârea Guvernului nr.1154/2002, prevăd ca, beneficiarii venitului minim de incluziune reprezintă un grup de persoane aflate în situație de dificultate, cuprinse în programele de acțiune comunitară realizate de autoritățile administrației publice locale conform prevederilor art.35 din Legea asistenței sociale nr.292/2011, cu modificările și completările ulterioare.       
         Supunem spre dezbatere şi aprobare, Consiliului Local al Municipiului Drobeta-Turnu Severin, Programul  de Acțiuni Comunitare destinat prevenirii  și combaterii riscului de sărăcie și excluziune socială pentru anul 2025.

